
	REPUBLIKA HRVATSKA - REPUBBLICA DI CROAZIA
ISTARSKA ŽUPANIJA - REGIONE ISTRIANA
Općina Brtonigla-Verteneglio - Comune di Brtonigla-Verteneglio
OPĆINSKO VIJEĆE - CONSIGLIO COMUNALE
52474 Brtonigla-Verteneglio, Trg Sv. Zenona / Piazza S. Zenone 1
Tel. & Fax: +385 (0)52 774-174
E-mail: info@brtonigla-verteneglio.hr
www.brtonigla-verteneglio.hr


   
KLASA: 023-01/25-01/04
URBROJ: 2163-13-04/04-26-31
U Brtonigli - Verteneglio, 28. kolovoza 2026. godine 


ZAPISNIK
sa 9. sjednice Općinskog vijeća Općine Brtonigla - Verteneglio
održane dana 28. kolovoza 2026. godine s početkom u 16:00 sati

Sjednica se održava u sjedištu Općine Brtonigla - Verteneglio.
Sjednici prisustvuje sedam od deset članova Općinskog vijeća i to: Igor Palčić, Ivana Ladavac, Elvis Martinović, Jasmin Martinović, Gianni Spitz, Lorena Lubiana Belle' i Željko Ružić.
Opravdano odsutni vijećnici: Ivica Klarić, Robi Škrinjar i  Thomas Krebel,
Od strane Općinske uprave nazočni: načelnik, Neš Sinožić, Marica Garić i savjetnik za pravne poslove i javnu nabavu, Kristina Brljavac.
Zapisnik vodi Kristina Brljavac, Savjetnik za pravne poslove i javnu nabavu.
Sjednicom predsjedava Igor Palčić. 
[bookmark: _Hlk191295866]Nakon što je predsjedavatelj utvrdio na nema primjedbi poziva na glasovanje, te se sa 7 (sedam) glasova «ZA» bez glasova «PROTIV» i bez «SUZDRŽANIH» glasova prihvaća izmijenjeni Dnevni red kako slijedi:

DNEVNI RED
1. Polugodišnji izvještaj Proračuna Općine Brtonigla-Verteneglio za 2026. godinu
2. Prijedlog Pravilnika o provedbi postupka javne nabave
3. Razno



Ad.1.
Predsjedavatelj Igor Palčić daje riječ načelniku Nešu Sinožiću.
Načelnik Neš Sinožić navodi da je za prvo polugodište ostvareno u                         1.140.923,00 EUR prihoda, dok je rashoda ostvareno 1.152.803,00 EUR, odnosno postoji manjak od 11.879,00 EUR koji se pokriva iz prenesenog viška, stoga imamo raspoloživ višak od 912.224,00 EUR. Sukladno navedenom općina u drugi dio godine ulazi financijski stabilna sposobna da isfinancira sve projekte koje smo predvidjeli proračunom. Imenovani navodi da je u navedenom razdoblju ostvareno 650.146,00 EUR prihoda od toga 449.676,00 EUR od poreza i prireza. Najveća realizacija za prvo polugodište odnosi se na Dječji vrtić „Kalimero“ 273.459,00 EUR, 70.000,00 EUR za protupožarnu i civilnu zaštitu, 60.000,00 EUR za kulturu i 94.000,00 EUR za održavanje komunalne infrastrukture i rad Vlastitog pogona. Nadalje, ističe da nije se koristila proračunska zaliha te da je po osnovi sudskih presuda podmireno 40.000,00 EUR obveza. 

[bookmark: _Hlk191313146][bookmark: _Hlk193127068]Nakon što je predsjedavatelj utvrdio da nema primjedbi, poziva vijećnike na glasovanje. Općinsko vijeće Općine Brtonigla - Verteneglio sa  7 (sedam) glasova «ZA» bez glasova «PROTIV» i bez «SUZDRŽANIH» glasova prihvaća Polugodišnji izvještaj Proračuna Općine Brtonigla-Verteneglio za 2026. godinu.

Ad.2.
Predsjedavatelj Igor Palčić daje riječ  pročelnici Marici Garić.
Pročelnica Marica Garić navodi da su u svibnju donesene izmjene Zakona o javnoj nabavi, koje su propisale drugačije uvjete za provedbu postupaka jednostavnih nabava stoga je predložen ovaj novi Pravilnik o provedbi postupka jednostavne nabave. Provedeno je javno savjetovanje u razdoblju od 24.06. do 24.07. te u navedenom razdoblju nije prispjelo primjedbi, prijedloga ili mišljenja. Imenovana ukratko izlaže izmjene u postupanjima kod provedbe postupaka jednostavne nabave.

[bookmark: _Hlk193115034]Nakon što je predsjedavatelj utvrdio da nema primjedbi, poziva vijećnike na glasovanje. Općinsko vijeće Općine Brtonigla – Verteneglio sa  7 (sedam) glasova «ZA» bez glasova «PROTIV» i bez «SUZDRŽANIH» glasova donosi Pravilnik o provedbi postupka javne nabave.
          

                                                         Ad.3. 
                                                         Razno
Vijećnik Ivana Ladavac postavlja pitanje da li se planira pokrenut izmjena Prostornog plana. 
Predsjedavatelj Igor Palčić navodi da je pokrenuto, a trajanje je nemoguće utvrditi obzirom da na donošenje utječe puno faktora, poput količine zahtjeva, javne rasprave, razne suglasnosti i sl. 
Načelnik Neš Sinožić navodi da je u izradi, odnosno čeka se nacrt prijedloga plana.

Vijećnik Gianni Spitz navodi da se građani žale na novog komunalnog redara, iz razloga što je određenim građanima u Karigadoru zbog postavljanja kanti za smeće na javnu površinu dao opomenu i upozorio ih na dobivanje kazne ako se takvo postupanje nastavlja. Imenovani razumije građane koje ne žive tu već nedjeljom stave van kantu, obzirom da četvrtkom ne mogu biti ovdje da istu postave na javnu površinu radi prikupa smeća. Nadalje, imenovani postavlja pitanje da li se može postaviti neki kontejner u koji bi mogli bacati narezanu travu i živicu na onoj lokaciji pored Ladinog gaja. 
Načelnik Neš Sinožić navodi da je ono javna površina i na njoj ne mogu stajati kontejneri pogotovo ne od nedjelje do četvrtka. Imati privatno vlasništvo znači imati neka prava, ali i neke obveze, na njima je da se organiziraju kako staviti kontejner vani u četvrtak pogotovo to što te vilice imaju i svoja dvorišta. Načelnik navodi da je vidio slike predmetne ulice i utvrdilo se da je jako neuredno i da ima gotovo 30 kanti i to pogotovo u dosta uskoj ulici. Nadalje, novi je komunalni redar dobio i puno pohvala od ljudi koje žive ovdje cijelu godinu, a pohvalili su ga i smislu da se vidi da se održavaju javne površine čak je odvezeno sve ono što je vijećnica Ivana tražila. Načelnik navodi da zbrinjavanje zelenog otpada nije ingerencija općine već 6. Maj-a d.o.o., ti građani isti mogu odnijeti u Picudo, Slavelu i Buje, a jednom godišnje imaju pravo dobiti jedan kontejner.



Vijećnica Ivana Ladavac navodi da se počela stvarati navika da se sa  lokotom zatvore ležaljka ili sup, zauzimajući tako cijelo ljeto određenu lokaciju, stoga moli da se barem za slijedeću sezonu napiše neka obavijest da se prestane tako postupati.
Načelnik Neš Sinožić navodi da je pomorski redar nadležan za postupanje na navedenoj lokaciji. Grad Umag htio je provesti natječaj za prijem u radni odnos prometnog redara za Umag, Buje, Novigrad i Brtoniglu, ali Sporazum  Buje trenutno ne može potpisivati stoga je sve na čekanju. 

Vijećnik Jasmin Martinović pohvaljuje općinu za ekrane te traži da se pješački prijelazi pofarbaju u crveno. Možda da se pošalje nekakav dopis obzirom je to državna cesta. 
Načelnik Neš Sinožić navodi da je već potrošeno 2.000,00 EUR za farbanje horizontalne signalizacije, shodno tome moglo bi se i to odradit.   

Vijećnica Ivana Ladavac postavlja pitanje da li se može nešto napraviti sa drvenom kućicom koja se nalazi kod parkića, a za koju ima saznanja da koristi kao skladište od određene osobe, a zapravo je naša. Imenovana predlaže da se ta kućica primjeni u javnom interesu upravo zbog blizine parkića i igrališta, pogotovo što u Karigadoru nema ničeg takvog. 
Načelnik Neš Sinožić navodi da je par puta promijenjen lokot, a dotična je osoba provalila unutra, a uz to kućicu koristi bespravno. Namjera je općine urediti tu kolibu, a upravo prije ljeta je završen i pokrenuti postupak legalizacije, stoga sada slijedi izrada glavnog projekta. Infrastruktura se nalazi u blizini.

	Načelnik Neš Sinožić pohvaljuje event koji traje čitavo ljeto, odnosno „Aria di cultura“ koji se organizira u prostoru Kulturnog centa Aleksandar Rukavine u režiji Turističke zajednice te napominje da je ostalo samo još jedna. Ove godine pozvana su velika imena poput Ede Murtića i drugih. Napravljen je zapravo veliki iskorak u događanjima na našem području te zahvaljuje Zajednici Talijana iz Nove Vasi koja je organizirala Feštu sv. Lovre koja ja ove godine bila jako uspješna pogotovo za mlade kao i memorijalna vožnja traktorima u čast „Fermina Civitana“. Imenovani navodi da je ove godine Sv. Rok bio dobro posječen iako se nije ugovorio vatromet. Prije ljetne stanke ugovorena je izgradnja poslovno stambene zgrade koja će služiti Vlastitom pogonu kao centralna baza. Sljedeći tjedan postavit će se epoksi pod u zgradi škole na prvom i drugom katu. Načelnik navodi da komunalno redarstvo nije nikad bilo toliko efikasno negdje smo između 5.000,00 i 8.000,00 EUR naplaćenih kazni što od bespravnog kampiranja, nepridržavanja suglasnosti prilikom izdavanja rješenja za razne prekope i dr. Iduće nabave biti će za izradu prometnog elaborata za naselje Brtonigla i za postavljanje kamere za nadziranje javne površine i prometa zbog toga što se nastoji unaprijediti sustav sigurnosti.
	Vijećnik Željko Ružić pozdravlja uspješno provedene manifestacije jer su na visokom nivou, a posebno ga raduje što se svaki četvrtak nešto događa u Kulturnom centru Rukavina, da li su to umjetnici, filmovi ili muzika. Imenovani navodi da je dobro što nema vandalizma više na zgradi, obzirom da se i stalno posjećuje, a i zgrada se bolje održava kad se redovito prozračuje i čisti, trebalo bi još na jednom dijelu obnovit opločenje kamenja koje je dotrajalo. Nadalje, smatra da bi trebalo malo više animirat domaće ljude da dođu obzirom da je bilo više ljudi iz Buja i Umaga nego iz Brtonigle. Imenovani pohvaljuje rad Općine i Turističke zajednice. Nadalje, imenovani upoznaje prisutne da su krenule priprema za Gljivarijadu  koja će se održati u desetom mjesecu, na žalost ne može biti veća od ovoga što je, obzirom da nemamo mjesta. Mogla bi se napraviti manifestacija koja je četiri puta veća obzirom da imamo iskazani interes iz Italije, Slovenije, Srbije, Bosne i ostatka Hrvatske. Sama priprema traje mjesec i pol dana, a potrebno je angažirati minimalno 30 do 35 ljudi.

	Načelnik Neš Sinožić navodi da smo sklopili Ugovor sa Lovačkim društvom za provedbu programa zaštite divljači na područja izvan lovišta, odnosno oko naselja. Nadalje, završena je investicija izgradnje sustava navodnjavanja na nogometnom igralištu U Brtonigli. 


Sjednica se zaključuje u  16:26 sata.


Zapisničar:						            Predsjednik Općinskog vijeća:
Kristina Brljavac v.r.							Dr.sc. Igor Palčić v.r. 

